burgasdotpro/wikipedia huggingface dataset:
Christopher Paolini

Christopher Paolini (* 17. november 1983, Los Angeles, Kalifornia, USA) je americký spisovateľ. Preslávil sa tetralógiou "Odkaz Dračích jazdcov", ktorú tvoria knihy "Eragon (kniha)", "Eldest", "Brisingr" a Inheritance.
Životopis.
Narodil sa v južnej Kalifornii. Niekoľko rokov žil v Anchorage na Aljaške, avšak väčšinu života strávil v Paradise Valley v Montane, kde doteraz býva spolu so svojimi rodičmi Kennethom Paolinim a Talitou Hodgkinsonovou a mladšou sestrou Angelou vo vidieckom dvojposchodovom domčeku na brehu Yellowstoneskej rieky. Okolitá príroda vysokých zasnežených štítov Beartooth Mountains Christophera vo veľkej miere inšpirovala pri vytváraní fantastickej scenérie v Eragonovi. 
Christopher nechodil do bežných škôl, ale sa celý život vzdelával doma. Často písal poviedky a básne, no bol aj vášnivým čitateľom. Medzi jeho obľúbených autorov patria napríklad Bruce Colville, Phillip Pullman a Frank Herbert. V pätnástich rokoch úspešne ukončil strednú školu cez korešpondenčný kurz a začal pracovať na Eragonovi.
Kariéra.
"Eragon" vyšiel v roku 2002 v Paolini International, LLC, nakladateľstve jeho rodiny. Aby spropagoval svoju knižku, Christopher ju prezentoval vo viac než 135 školách a knižniciach, oblečený v stredovekom kostýme, ktorý pozostával z červeného trička, širokých čiernych nohavíc, šnurovacích čižiem a veselej čiernej čiapky. Zafirino oko pre obal knihy prvého vydania Eragona, ako aj mapy Alagaesie nachádzajúce sa na vnútornom obale knižiek nakreslila jeho sestra.
Na jednom zo svojich propagačných turné mal prednášku na škole, do ktorej chodil aj nevlastný syn amerického novinára a spisovateľa Carla Hiaasena. Ukázal ju svojmu nevlastnému otcovi a jemu sa kniha páčila natoľko, že o nej povedal svojmu vydavateľovi Alfredovi Knopfovi. Ten dal Paolinimu ponuku na vydanie Eragona a zvyšok tetralógie. Kniha po druhýkrát vyšla v auguste 2003. Vo veku 19 rokov sa stal jedným z najpredávanejších autorov New York Times.
Paoliniho esej “Všetko sa to začalo knihami” ("It All Began with Books") bola zahrnutá v antológii "Guys Write For Guys Read" (Apríl 2005).
Druhý diel tetralógie, "Eldest", vyšiel 23. augusta 2005. Tretí diel nesie názov Brisingr a u nás vyšiel 31. januára 2009. Pôvodne malo ísť o trilógiu, avšak Paolini potvrdil, že nakoniec pôjde o tetralógiu. Štvrtý diel, "Inheritance", vyšiel v roku 2011. V slovenskom vydaní vyšiel 30. marca 2012. Autor v poďakovaní píše, že pri písaní strávil veľa času a možno sa k Alagaëzii vráti.
Adaptácie.
Filmová adaptácia Eragona mala premiéru vo svetových kinách 14. a 15. decembra 2006. Hrajú v nej prevažne britskí herci, vrátane Edwarda Speleersa v hlavnej úlohe a Jeremyho Ironsa v úlohe Broma. Film však nezožal veľký úspech, pretože sa do značnej miery líši od deja knihy. Z toho dôvodu sa taktiež neočakáva sfilmovanie ďalších častí.
100P/Hartley

100P/Hartley je periodická kométa, ktorú objavil Malcolm Hartley.
97P/Metcalf-Brewington

97P/Metcalf-Brewington je periodická kométa, ktorú objavili Joel Hastings Metcalf a Howard J. Brewington.
Miloš Rehák

Miloš Rehák (* 7. apríl 1964, Topoľčany) je bývalý slovenský hokejový obranca.
Klubový hokej.
S hokejom začínal v klube VTJ Topoľčany. Od sezóny 1981/82 pôsobil šesť rokov v Dukle Trenčín, následne v SK Karviná, MHK Dubnica, HK Nitra a HC Olomouc. Po vzniku slovenskej extraligy hral dva roky v Slovane Bratislava. Ročník 1995/96 odohral v českom HC Třinec, ďalší v Dukle Trenčín, kde získal majstrovský titul. Sezónu 1997/98 začal v MHC Martin, v jej priebehu prestúpil do talianskeho mužstva SC Laces Val Venosta. Posledné dva roky aktívnej kariéry odohral v belgickom klube Phantoms Deurne.
Reprezentácia.
V slovenskej reprezentácii odohral 2 zápasy, neskóroval.
Rastislav Rovnianek

Rastislav Rovnianek (* 23. máj 1969, Martin) je slovenský hokejový brankár.
Klubový hokej.
Je odchovancom MHC Martin, kde odohral niekoľko extraligových sezón. V ročníku 1998/99 chytal za HC Slovan Bratislava. Ďalšie dva roky pôsobil v HKm Zvolen a významnou mierou sa zaslúžil na zisku prvého majstrovského titulu pre tento klub. Ročník 2001/02 odohral v Nitre, od nasledujúceho štyri roky v materskom klube MHC Martin (s krátkym pôsobením v Graz HC a vo Zvolene). Od sezóny 2006/07 bol hráčom Nottingham Panthers v britskej najvyššej súťaži.
Pred ročníkom 2008/09 uzavrel kontrakt s MHC Dolný Kubín, ktorý hráva 1. SHL. V klube pôsobí aj ako tréner brankárov. 
Reprezentácia.
V slovenskej reprezentácii odohral 2 zápasy. Zúčastnil sa MS 1999, neodchytal však žiadne stretnutie.
110P/Hartley

110P/Hartley je periodická kométa, ktorú objavil Malcolm Hartley.
131P/Mueller

131P/Mueller je periodická kométa, ktorú objavila Jean Muellerová.
108P/Ciffreo

108P/Ciffreo je periodická kométa, ktorú objavila Jacqueline Ciffreo.
103P/Hartley

103P/Hartley je periodická kométa, ktorú objavil v marci 1986 na observatóriu Siding Spring v Austrálii astronóm Malcolm Hartley.
4. novembra 2010 sa priblížila k jadru kométy na vzdialenosť približne v rámci misie "EPOXI" sonda Deep Impact. Zo získaných snímok vyplynulo, že kométa je vysoko aktívna (prachovo-plynové výtrysky boli prvýkrát pozorované aj na strane povrchu odvrátenom od Slnka) a má nepravidelný, podlhovastý tvar o maximálnej dĺžke asi .
104P/Kowal

104P/Kowal je periodická kométa, ktorú objavil Charles Thomas Kowal.
94P/Russell

94P/Russell je periodická kométa, ktorú objavil Kenneth S. Russell.
89P/Russell

89P/Russell je periodická kométa, ktorú objavil Kenneth S. Russell.
83D/Russell

83D/Russell je stratená periodická kométa, ktorú objavil Kenneth S. Russell.
82P/Gehrels

82P/Gehrels je periodická kométa, ktorú objavil Tom Gehrels.
90P/Gehrels

90P/Gehrels je periodická kométa, ktorú objavil Tom Gehrels.
Dobříš

Dobříš je mesto v Stredočeskom kraji. Je vzdialené približne južne od Prahy.
Žije tu približne 9 000 obyvateľov. 
Prvá písomná zmienka o obci je z roku 1252, kedy tu kráľ Václav IV. podpísal listiny pre kláštor v Plasách.
Ľubomír Rybovič

Ľubomír Rybovič (* 18. február 1972, Spišská Nová Ves) je bývalý slovenský hokejový útočník.
Klubový hokej.
V česko-slovenskej lige debutoval počas sezóny 1989/90 v mužstve HC Košice. V tomto klube pôsobil aj v slovenskej extralige a presadzoval sa ako úspešný zakončovateľ. S mužstvom sa 6x prebojoval do finále a získal tri majstrovské tituly. V júni 2000 oznámilo vedenie klubu, že s ním ďalej nepočíta, pretože sa nezapojil do letnej prípravy. Rybovič v ďalšej sezóne odohral štyri zápasy za britský Newcastle Vipers, potom prestúpil do maďarského Alba Volán Szekésfehérvár, s klubom sa stal majstrom krajiny.
Pred ďalším ročníkom sa neúspešne snažil o kontrakt s Metallurgom Novokuzneck z ruskej superligy.
 Následne ukončil hokejovú kariéru.
Reprezentácia.
V slovenskej reprezentácii odohral 41 zápasov, strelil 13 gólov. Zúčastnil sa MS C 1994, MS 1996 a Svetového pohára 1996.
Ľubomír Sabol

Ľubomír Sabol (* 11. apríl 1980, Košice) je slovenský hokejový útočník.
Klubový hokej.
Je odchovancom HC Košice, za tento klub odohral 6 sezón v slovenskej extralige. Pred ročníkom 2006/07 ho angažoval český klub Vsetínská hokejová. V sezóne 2007/2008 hral za lotyšský klub DHK Latgale. Na konci danej sezóny prestúpil do HC ’05 Banská Bystrica a s týmto klubom postúpil do 1. slovenskej hokejovej ligy. V Banskej Bystrici bude hrať aj v sezóne 2008/2009.
Reprezentácia.
V slovenskej reprezentácii odohral 28 zápasov, strelil 2 góly.
Marcel Sakáč (1972)

Marcel Sakáč (* 29. máj 1972) je slovenský hokejový útočník.
Reprezentácia.
V slovenskom drese odohral 1 zápas, neskóroval.
Michal Segľa

Michal Segľa (* 21. október 1973, Prešov) je bývalý slovenský hokejový obranca, naposledy pôsobiaci v HK Tatravagónka Poprad.
Reprezentácia.
V slovenskom drese odohral 5 zápasov, neskóroval.
Ľubomír Sekeráš

Ľubomír Sekeráš (* 18. november 1968, Trenčín) je slovenský hokejový obranca, bývalý dlhoročný reprezentant, známy tvrdou strelou od modrej čiary.
Klubový hokej.
S hokejom začínal v Dukle Trenčín. V tomto klube odohral niekoľko úspešných sezón, neskôr pôsobil päť rokov v českom za HC Oceláři Třinec. Po úspešných MS 2000 ho draftovala ako 32-ročného Minnesota Wild v 8. kole z 232. miesta. Stal sa najstarším slovenským nováčikom v histórii súťaže. V mužstve odohral tri sezóny, v poslednej sa s klubom prebojoval až do semifinále play-off. Pred ďalším rokom uzavrel kontrakt s ruským superligovým mužstvom Lokomotiv Jaroslavľ, po 15 zápasoch prestúpil do Södertälje SK, v závere sezóny ho angažoval ďalší klub NHL Dallas Stars.
Sezónu 2005/06 začal Dukle Trenčín, no už v jej úvode prestúpil do klubu Malmö Redhawks v druhej švédskej lige Allsvenskan, kde hral aj ďalší slovenský hokejista Róbert Tomík, klubu pomohli k postupu do Elitserien. Ďalší ročník začali obaja v českom Zlíne, v polovici októbra opätovne posilnili Malmö. Pred ročníkom 2007/08 sa Sekeráš po siedmich rokoch vrátil do Třinca, podpísal ročný kontrakt s opciou na ďalší. Od sezóny 2009/10 pôsobil dve sezóny v Dukle Trenčín. PO trojročnej prestávke ešte odohral v sezóne 2013/14 štyri zápasy za HK Dubnica. Nosil dres číslo 77. 
Reprezentácia.
Ľubomír Sekeráš patrí k hráčom s najvyšším počtom štartov za slovenskú reprezentáciu, odohral 152 zápasov, v ktorých strelil 29 gólov. Za česko-slovenskú reprezentáciu odohral 16 zápasov a strelil 1 gól. Prispel k premiérovému medailovému úspechu pre Slovensko (striebro) na MS 2000 v Petrohrade (hral aj s otrasom mozgu po tvrdom zákroku kanadského útočníka Bertuzziho). Reprezentoval Slovensko aj na zimných olympijských hrách - 1994 v Lillehammeri (6. miesto) a 1998 v Nagane. Reprezentačnú kariéru ukončil v roku 2003, po tom ako tréner František Hossa odôvodnil jeho nenominovanie na MS 2003 vyhlásením "Ľubo urobil mnoho pre slovenský hokej, ale táto sezóna mu nevyšla". Paradoxom bolo, že Ľubomír Sekeráš by sa majstrovstiev aj tak nemohol zúčastniť, pretože sa s Minnesotou prebojoval do semifinále Stanley Cupu.
Rodina.
Ľubomír Sekeráš je ženatý.
Iné aktivity.
Spoluzakladateľ a viceprezident Európskej Univerzitnej Hokejovej Ligy (EUHL). Prepožičal svoje meno na víťaznú trofej - SEKERAS CHAMPIONSHIP TROPHY, ktorej držiteľom sa stáva univerzitné mužstvo Európskej Univerzitnej Hokejovej Ligy.
Peter Slanina

Peter Slanina (* 16. december 1959, Banská Bystrica) je bývalý slovenský hokejový obranca, reprezentant Česko-Slovenska. 
Je absolventom stavebnej priemyslovky a hotelovej školy.
Klubový hokej.
Z hokejom začínal v roku 1969 v rodnom meste, vo vtedajšej Iskre Smrečina, dnešnom HC ’05 Banská Bystrica.
V roku 1978 ho angažoval klub VSŽ Košice, ktorý v tom čase hrával federálnu ligu. 
V rokoch 1980-82 pôsobil v rámci povinnej vojenskej služby v Dukle Trenčín, potom sa vrátil do Košíc, kde zotrval až do roku 1989, keď prestúpil do fínskeho KaiPa Kuopio.
V roku 1984 si ho vybralo v 12. kole vstupného draftu z 233. miesta Toronto Maple Leafs, kvôli vtedajšiemu režimu však v NHL nikdy nehral. 
&lt;br&gt;&lt;br&gt;
Reprezentácia.
Peter Slanina je známy predovšetkým z pôsobenia v česko-slovenskom výbere. Na ME juniorov roku 1977 získal striebro a bol vyhlásený za najlepšieho obrancu. O dva roky neskôr vybojoval na MS juniorov rovnakú medailu. Zúčastnil sa Majstrovstiev sveta 1986 v Moskve. 
V česko-slovenskej reprezentácii spolu odohral 54 zápasov, strelil 4 góly.
V novotvoriacom sa slovenskom národnom mužstve odohral 2 zápasy.
Trénerské pôsobenie.
Po ukončení aktívnej kariéry pôsobí ako tréner, v roku 1995 viedol HK Spišská Nová Ves, v sezóne 1996/97 bol asistentom v HC Košice, v rokoch 2001-03 asistentom v MsHK Žilina.
V sezóne 2007/08 viedol dorastencov klubu HC ’05 Banská Bystrica.
Karol Sloboda

Karol Sloboda (* 16. máj 1983, Bratislava) je bývalý slovenský hokejový obranca, bývalý juniorský a seniorský reprezentant. Je odchovancom klubu HC Slovan Bratislava.
Osobný život.
V júni 2009 sa oženil s priateľkou Jankou Valachovou a majú spolu dcérku Karolínu.
Reprezentácia.
V slovenskom drese odohral 6 zápasov, svoj prvý reprezentačný gól dál v skupinovom zápase MS 2014 proti Kanade.
Robin Cook

Robin Cook môže byť:
Robin Cook (politik)

Robert Finlayson „Robin“ Cook (* 28. február 1946, Bellshill, Spojené kráľovstvo – † 6. august 2005, Inverness, Spojené kráľovstvo) bol britský politik.
Robin Cook bol členom Labouristickej strany. Bol ministrom zahraničných vecí Spojeného kráľovstva v rokoch 1997–2001. V roku 2001 bol vymenovaný za predsedu Snemovne poslancov a predsedu Štátnej rady ("Leader of the House of Commons and Lord President of the Council"). Z tohto postu rezignoval 17. marca 2003 na protest proti invázii do Iraku.
Didgeridoo

Didgeridoo (čítaj didžeridu) je domorodý dychový hudobný nástroj ktorého vek sa odhaduje na 40 000 rokov, na základe čoho je pokladaný za najstarší svetový hudobný nástroj. Je nástrojom pôvodných obyvateľov Austrálie, kde sa tradične vyrába z eukalyptového dreva. Známy je najmä na severe kontinentu ("Arnhem Land").
Základný tón sa vyludzuje vibráciou pier, ktoré dajú do pohybu kmitanie vzduchového stĺpca v jeho dutine. Pre hru na didgeridoo je taktiež charakteristické takzvané cyklické dýchanie, založené na nádychu nosom počas neustáleho hrania, ktoré umožňuje vytvárať nepretržitý tón s charakteristickou rytmikou.
Pomenovanie.
Dnes už všade známy výraz nie je pravdepodobne domorodého charakteru (názov vymysleli s veľkou pravdepodobnosťou Európski turisti), vznikol niekedy v prvej polovici 20. stor. zo slabík, ktoré pripomínajú jeho zvuk. Väčšina pôvodných obyvateľov Austrálie používa pre tento nástroj pomenovanie vo vlastnom jazyku – "yidaki", "yedaki" alebo "bambu".
Opis.
Didgeridoo má podobu dutého valca alebo kónu s dĺžkou 1 – , prípadne aj dlhšie. Vyrába sa prevažne z dreva, ale je možné použiť aj iné materiály. Začiatok je opatrený náustkom z včelieho vosku pre pohodlie hráča a možnosť si natvarovať náustok na potrebný tvar.
Pôvodné austrálske nástroje sú vyrobené z dreva rôznych druhov eukalyptu, v ktorom určité druhy termitov vytvorili centrálnu dutinu. Väčšina dostupných nástrojov sa však vyrába z rôznych drevín, okrem tradičného eukalyptu to môže byť javor, jaseň, dub, baza a pod. Známe sú aj nástroje z bambusu, alebo špeciálne výrobky z kože, skla, agáve, juky alebo z plastických hmôt. Najjednoduchšie didgeridoo pre začiatočníkov sa dá vyrobiť z kusu bežne dostupnej inštalatérskej rúrky z PVC, ktorá poslúži ako pomôcka pre pochopenie princípu hry.
Didgeridoo sa svojim tvarom podobá na dychové nástroje pochádzajúce z rôznych krajín. Na Slovensku je to napríklad fujara trombita, rozdiel je však v spôsobe hry.
Výroba.
Drevené didgeridoo môže byť vyrobené rôznymi spôsobmi, podľa toho ako je tvorená jeho dutina:
Pavol Lukáč

Pavol Lukáč (* 14. júl 1970 – † 2004) bol slovenský historik, politológ a publicista.
Životopis.
Vyštudoval históriu a politológiu na Filozofickej fakulte UK v Bratislave. Pôsobil v Politologickom kabinete Slovenskej akadémie vied (SAV), Slovenskom inštitúte medzinárodných štúdií pri Ministerstve zahraničných vecí Slovenskej republiky a od roku 1995 vo Výskumnom centre Slovenskej spoločnosti pre zahraničnú politiku (SFPA), ktoré spoluzakladal.
Od roku 2000 bol zakladateľom a prvým šéfredaktorom prvej slovenskej odbornej revue v oblasti medzinárodných vzťahov publikovanej v angličtine "Slovak Foreign Policy Affairs". Venoval sa najmä moderným dejinám strednej Európy a stredoeurópskym integračným úsiliam, nemeckej zahraničnej politike voči krajinám strednej Európy, zahraničnej politike Slovenska voči krajinám Balkánu a vzťahom Slovenska so susednými krajinami. Veľké úsilie venoval výskumu života a diela Milana Hodžu, významného politika a v rokoch 1935-1938 premiéra 1. ČSR. Bol členom redakčných rád viacerých časopisov doma aj v zahraničí. Externe prednášal na Katedre politológie FF UK. 
V roku 2002 sa výraznou mierou zaslúžil o prevoz pozostatkov Milana Hodžu z USA na Slovensko. 
Vo veku 34 rokov tragicky zahynul. V roku 2011 mu bola vtedajším rektorom Univerzity Komenského v Bratislave Františkom Gahérom udelená Pamätná medaila UK in memoriam.
Diela.
Publikoval v mnohých periodikách i zborníkoch, viaceré jeho štúdie vyšli aj cudzojazyčne. V roku 1997 edične pripravil slovenské vydanie knihy Milana Hodžu "Federácia v strednej Európe", ktoré pôvodne vyšlo roku 1942 v Londýne len v anglickom jazyku. Začiatkom roka 2004 vydal zborník esejí "Dejiny a zahraničná politika v strednej Európe".
Ján Smolko

Ján Smolko (* 24. január 1965, Poprad) je bývalý slovenský hokejový obranca. Po ukončení aktívnej kariéry pôsobí ako tréner nemeckého mužstva ESC Dorfen.
Reprezentácia.
V slovenskej reprezentácii odohral 1 zápas, neskóroval.
Peter Smrek

 
 
 
Peter Smrek (* 16. február 1979, Martin) je bývalý slovenský hokejový obranca. V súčasnosti sa venuje podnikaniu a hokej hrá za Martin
Klubový hokej.
V roku 1999 ho draftoval klub St. Louis Blues v 3. kole ako 85. v poradí. Už v mladom veku odišiel do Severnej Ameriky, hrával väčšinou v nižších súťažiach, no odohral aj 28 zápasov v NHL za mužstvá St. Louis Blues a New York Rangers. V sezóne 2002/03 prestúpil do klubov Nashville Predators a neskôr Ottawa Senators, hral len vo farmárskom klube Binghamton Senators.
Nasledujúcu sezónu pôsobil v nemeckej DEL v mužstve Wolfsburg Grizzly Adams, kde sa stal najproduktívnejším obrancom mužstva. V ročníku 2005/06 pôsobil v klube švédskej Elitserien Mora IK. Pred ďalším ročníkom podpísal zmluvu s nemeckým klubom Frankfurt Lions, kde hral aj ďalší slovenský hokejista Peter Podhradský. Odohral však len 4 zápasy a 20. septembra 2006 bol hospitalizovaný pre zápal mozgových blán a dlhší čas nehral.
 Aj ďalší rok hrával za Frankfurt, v sezóne 2008/09 pôsobil v českom extraligovom mužstve HC Plzeň, klub dosiahol semifinálovú účasť. 
30. mája 2009 podpísal dvojročnú zmluvu s klubom KHL Severstaľ Čerepovec. Za mužstvo však odohral len 21 zápasov, následne kvôli problémom s kolenami nehral tri roky hokej. V poslednom ročníku 2013/14 hral za MHC Martin v slovenskej extralige.
Reprezentácia.
Reprezentoval na neúspešných ZOH 2002 v Salt Lake City (13. miesto). Bol členom mužstva, ktoré vybojovalo zlatú medailu na Majstrovstvách sveta 2002 vo švédskom Göteborgu. Zúčastnil sa aj Svetového pohára 2004.
V slovenskej reprezentácii odohral 39 zápasov, strelil 1 gól.
Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Smrek v poslednom zápase proti Nórsku strelil svoj prvý gól v reprezentácii.
Štatistika na významných podujatiach.
"(štatistické údaje v článku sú z 12. novembra 2013)"
Radovan Somík

Radovan Somík (* 5. máj 1977, Martin) je bývalý slovenský hokejový útočník.
Klubový hokej.
Je odchovancom martinského hokeja. V roku 1995 bol draftovaný klubom NHL Philadelphia Flyers v 4. kole, zo 100. miesta. Prvých päť rokov medzi seniormi odohral v rodnom meste. Pred sezónou 2000/01 sa dohodol s českým klubom HC Zlín. 
Od ročníka 2002/ 03 pôsobil dva roky vo Philadelphii Flyers. Tu hrával vo formácií s Michalom Handzušom a Pavlom Brendlom. V NHL spolu odohral 2 sezóny v ktorých odohral v základnej časti 113 zápasov, v ktorých mal bilanciu 12 gólov a 20 asistencií. Ďalší rok (počas výluky v NHL) strávil vo Vsetíne a švédskom Malmö Redhawks. Od sezóny 2005/06 bol hráčom ruského klubu Severstaľ Čerepovec.
Pred ročníkom 2007/08 prestúpil do českého HC Pardubice. Po dvoch sezónach sa s vedením dohodol na predĺžení kontraktu. V drese Pardubíc získal dvakrát titul víťaza českej extraligy.
Reprezentácia.
Bol členom tímu z MS 2002, ktorý vybojoval zlaté medaily. V slovenskej reprezentácii spolu odohral 78 zápasov, strelil 9 gólov.
MS 2007.
Tréner Július Šupler ho nominoval na svetový šampionát v Rusku. Odohral 6 zápasov, zaznamenal 2 body za gól a asistenciu. Jeho mužstvo vypadlo so Švédskom vo štvrťfinále a obsadilo 6. miesto.
MS 2008.
Súčasťou reprezentácie bol aj na svetovom šampionáte 2008. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch) a obsadilo 13. miesto. Somík na šampionáte nezaznamenal ani bod. V úvode prvého zápasu so Slovinskom sa zranil (krvný výron po údere hokejkou do stehna), v poslednom stretnutí ho nahradil Tibor Melichárek, ktorý bol opäť napísaný na súpisku. 
Reprezentačná štatistika.
"(štatistické údaje v článku sú z 3. júna 2008)"
Tirnavia

Miešaný spevácky zbor Tirnavia vznikol v roku 1988 pri príležitosti 750. výročia udelenia výsad slobodného kráľovského mesta Trnave. 
Zakladateľom zboru je PaedDr. Gabriel Kalapoš. V rokoch 2003 až 2011 bol dirigentom Andrej Rapant. Súčasnou dirigentkou zboru je Zuzana Holičková. Z historického názvu mesta je odvodený aj názov zboru. Spevácky zbor Tirnavia svojím vznikom a existenciou potvrdzuje bohatú tradíciu zborového spevu v meste Trnava. Repertoár zboru obsahuje diela od renesancie až po súčasné zborové kompozície. Zahŕňa aj úpravy slovenských ľudových piesní, vianočné koledy a černošské spirituály. Tirnavia usporiada počas roka asi 20 koncertov a vystúpení doma i v zahraničí.
Počas doterajšej existencie zbor realizoval štyri CD – prvé spolu so speváckym zborom Cantica nova z Trnavy (1997), druhé so zameraním na slovenskú zborovú tvorbu 20. storočia (2004). V roku 2007 vyšlo nové vianočné CD s názvom "Vianoce s Tirnaviou". 
Tirnavia príležitostne spolupracuje s Trnavským komorným orchestrom, s ktorým uviedli výber z diel Mesiáš od G.F.Händela, Gloria od A. Vivaldiho, G. Faurého, M. Sch. – Trnavského, L. Vierna a i. 
Spolupracovala s viacerými poprednými slovenskými a zahraničnými dirigentmi (Leoš Svárovský, Oskar Rózsa, Anton Popovič, Braňo Kostka, Marián Lejava, Rastislav Štúr, Pavol Tužinský) a orchestrami (Komorný orchester Opery SND, Slovenský filharmonický orchester, Žilinský komorný orchester, Trnavský komorný orchester a i).
Takisto sa pravidelne zúčastňuje domácich a zahraničných súťaží speváckych zborov. 
Najvýznamnejšie výsledky zboru z posledného obdobia:
Zbor súťažne vystupoval v Taliansku, Španielsku, Švajčiarsku, Poľsku, Maďarsku, Česku a i.
Od roku 2004 vystupuje Tirnavia pravidelne na záverečnom koncerte festivalu Trnavské organové dni, kde uvádza rôzne vokálno-inštrumentálne diela svetových skladateľov. Okrem toho zbor koncertuje pravidelne v Rakúsku a Česku.
V marci roku 2008 Tirnavia opäť účinkovala v programe OTO 2007, najprestížnejšej ankete o osobnosť televíznej obrazovky. Na pódiu vystúpila pod vedením Antona Popoviča spolu s Petrom Dvorským a Adrianou Kučerovou so skladbou The Show Must Go On z muzikálu Moulin Rouge.
V roku 2012 zbor uviedol dielo Franza Liszta – Via Crucis v rámci Trnavskej hudobnej jari, v Trenčianskych Tepliciach a Bratislave sa predstavil s omšou Stanislava Šurina – Missa Tirnaviensis v spolupráci so Slovenskou filharmóniou. Zbor tiež vystúpil na odovzdávaní cien Nadácie Tatrabanky v spolupráci s Braňom Kostkom. V roku 2013 uviedol v Bratislave, v Dóme Sv. Martina dve diela Pavla Kršku, Te Deum ako absolventský koncert dirigentky Zuzany Holičkovej a v rámci osláv 1 150. výročia príchodu Cyrila a Metoda na Veľkú Moravu, vo svetovej premiére Oratórium Cyril a Metod.
Fujara trombita

Fujara trombita (ľudové názvy: bačovská trúba, trombita) je najväčší ľudový hudobný nástroj Slovenska, dosahuje dĺžku aj 550 cm s priemerom roztubu 20-25 cm.
Skladá sa z dvoch častí:
Pri hre sa pery hráča pritláčajú na nátrubok, pomedzi ne preteká vzduchový prúd, prácou s perami, zmenšením otvoru pier, dochádza k ich chveniu, ktoré sa prenáša na vzduchový stĺpec nasadeného nátrubku, ktorý podnieti kmitavý proces vzduchového stĺpca aj vo vlastnej píšťalovej trubici, povaha pier hráča umožňuje prefukovanie do vyšších harmonických tónov.
Roman Stantien

Roman Stantien (* 16. október 1964, Kyjov) je bývalý slovenský hokejový útočník, držiteľ dvoch slovenských a šiestich českých extraligových titulov.
Klubový hokej.
S hokejom začínal v klube HK Spartak Dubnica nad Váhom. V česko-slovenskej lige odohral sezóny 1991/92 a 1992/93 za HK Poprad. V prvom ročníku slovenskej extraligy 1993/94 pôsobil v Dukle Trenčín, hral v útoku s
Branislavom Jánošom a Jánom Pardavým a s mužstvom vybojoval majstrovský titul. 
Následne prestúpil do českého HC Vsetín, kde získal päť majstrovských titulov za sebou. Rovnaký úspech zaznamenal ešte v ročníku 2000/01. Po ňom podpísal kontrakt s Amurom Chabarovsk v ruskej superlige, ale sezónu skončil vo Vítkoviciach. 
Ďalšie roky hrával znovu vo Vsetíne, v úvode ročníka 2004/05 po nezhodách s vedením posilnil Slovan Bratislava, kde vybojoval už svoj ôsmy titul. Pred začiatkom ďalšej sezóny opäť podpísal zmluvu so Vsetínom. Pôsobil v ňom aj v ročníku 2006/07, v zmluve mal však klauzulu, ktorá mu umožňovala prestúpiť, pokiaľ Vsetín stratí šancu na play-off. Túto klauzulu využil – v januári ho angažovali České Budějovice.
 Vo veku 42 rokov sa stal najstarším hráčom českej hokejovej extraligy. 
Pred ďalším ročníkom prestúpil do slovenského mužstva MsHK Žilina a takisto bol najstarším hokejistom v súťaži. V priebehu sezóny 2008/09 prestúpil do Popradu,
 kde po ukončení sezóny skončil svoju aktívnu kariéru.
Trénerské pôsobenie.
Od sezóny 2010/11 bol asistentom trénera v HK Nitra. Od januára 2012 pôsobil v rovnakej pozícii v klube HC Slovan Bratislava. Od sezóny 2014/15 sa stal trénerom Dukla Trenčín, za asistenta si vybral Branislava Jánoša. Od apríla roku 2018 nastúpil na pozíciu hlavného trénera HK Poprad, kde pôsobil jeden rok. Následne bol 2 roky hlavným trénerom Slovana Bratislava, v slovenskej extralige.
Rodina.
Jeho otec Vojtech Stantien bol česko-slovenský reprezentant v boxe. Synovia Simon (* 1988) a Patrik (* 1993) sú tiež hokejisti.
Reprezentácia.
V slovenskej reprezentácii debutoval až ako 33-ročný, vo februári 1997. Zúčastnil sa MS 1997, MS 1998, a ZOH 1998 v japonskom Nagane. V slovenskej reprezentácii odohral 35 zápasov, strelil 7 gólov.
Ramón Sopko

Ramón Sopko (* 6. apríl 1981, Košice) je bývalý slovenský hokejový brankár. V najvyššej slovenskej súťaži hrával za HC Košice, v roku 2004 prestúpil do francúzskeho klubu Tours. Následne dosiahol viacero úspechov vo francúzskej hokejovej lige.
Reprezentácia.
V drese na Majstrovstvách sveta v hráčov do 18 rokov 1999 získal bronzovú medailu. V seniorskom slovenskom drese odchytal 1 zápas.
Tomáš Starosta

Tomáš Starosta (* 20. máj 1981) je slovenský hokejový obranca.
Klubový hokej.
S hokejom začínal v Dukle Trenčín. V seniorskej kategórii tu odohral päť sezón. V priebehu ročníka 2004/05 prestúpil do klubu Neftechimik Nižnekamsk v ruskej hokejovej superlige, kde pôsobil ďalších päť sezón, od ročníka 2008/09 bol klub účastníkom KHL. 18. augusta 2010 prestúpil do mužstva Salavat Julajev Ufa, s ktorým získal Gagarinov pohár. Po tejto sezóne prestúpil do klubu Jugra Chanty-Mansijsk. Od ročníka 2013/14 hral za HC Slovan Bratislava.
Reprezentácia.
V slovenskej reprezentácii odohral 137 zápasov, strelil 6 gólov.
MS 2007.
Tréner Július Šupler ho nominoval na Majstrovstvá sveta 2007 v Rusku. V zápase osemfinálovej skupiny proti Bielorusku si vykĺbil rameno a šampionát sa pre neho skončil. V neúspešnom štvrťfinálovom zápase proti Švédsku ho nahradil na súpisku dopísaný Dominik Graňák. 
MS 2008.
Súčasťou reprezentačného výberu bol aj na svetovom šampionáte 2008, Slovensko obsadilo 13. miesto, nebodoval.
Štatistika na významných podujatiach.
"(štatistické údaje v článku sú z 19. februára 2017)"
Richard Stehlík

Richard Stehlík (* 22. jún 1984, Skalica) je slovenský hokejový obranca.
Kariéra.
Stehlík je odchovancom skalického hokeja. V seniorskej extralige debutoval v sezóne 2000/2001 a v skalickom drese nastupoval aj v ďalšej sezóne. V roku 2001 si ho v CHL Import Drafte zo 73. miesta vybral klub Sherbrooke Castors, v ktorého drese odohral sezónu 2002/2003. Nastúpil na 55 zápasov, v ktorých si na svoje konto pripísal 30 kanadských bodov (9+21) a až 125 trestných minút. V roku 2003 ho draftoval v treťom kole z celkového 76. miesta klub NHL – Nashville Predators. Sezónu 2003/2004 odohral opäť v juniorskej súťaži QMJHL, tentokrát v tíme Lewiston MAINEiacs, kde sa mu mimoriadne darilo. Na svoje konto si ako obranca pripísal 36 bodov v 44 zápasoch. Po dvoch sezónach v zámorí sa vrátil na Slovensko. Sezónu 2004/2005 začal v Skalici, no v priebehu ročníka bol poslaný na hosťovanie do Dukly Trenčín. Pred sezónou 2005/2006 podpísal dvojročnú zmluvu s českým klubom HC Sparta Praha. V oboch sezónach v Sparte sa tešil z majstrovského titulu. V máji 2007 podpísal nováčikovský dvojcestný kontrakt na dva roky s Nashvillom Predators. Do prvého tímu Predators sa ale nedostal a nastupoval iba na farme v Milwaukee, kde v štrnástich zápasoch získal jeden bod za presný zásah. Svoje pôsobenie v zámorí sa tak rozhodol ukončiť a už v decembri 2007 sa do konca sezóny upísal svojmu bývalého klubu Sparta Praha. V septembri 2008 sa dohodol na zmluve s Vítkovicami a po dvoch sezónach sa na dva roky upísal Komete Brno. V základnej časti za ňu odohral 49 zápasov a stal sa najproduktívnejším obrancom s 19 bodmi (10+9), v play out k nim pridal v 9 zápasoch ďalšie štyri body (3+1). Pred nasledujúcou sezónou 2011/2012 sa upísal na dva roky tímu Kontinentálnej hokejovej ligy (KHL) Salavat Julajev Ufa. V Komete mal zmluvu platnú ešte na jeden rok, no oba kluby dohodli na jeho transfere. Po 24 odohraných zápasoch, v ktorých dosiahol 5 kanadských bodov (4+1) s ním však Ufa predčasne rozviazala zmluvu. Následne sa do konca sezóny upísal Atlantu Mytišči, kde odohral sedem zápasov v ktorých nebodoval. Pred sezónou 2012/2013 podpísal ročný kontrakt so švédskym MoDom. Za MoDo odohral 22 zápasov, v ktorých si na svoje konto pripísal jednu asistenciu. V priebehu sezóny sa vrátil do českých Vítkovic, kde odohral aj nasledujúce dve sezóny. Pred sezónou 2015/2016 sa vrátil do Komety Brno, kde už pôsobil v sezóne 2010/2011. Po devätnástich odohraných zápasoch sa prenusul do rakúskeho Villachu, odkiaľ sa po jednom odohranom zápase dohodol na zmluve s českým klubom HC Oceláři Třinec.
Reprezentácia.
Slovensko reprezentoval na majstrovstvách sveta v rokoch 2006 a 2007. Celkoho nastúpil na 88 reprezentačných zápasov.
Tomáš Sýkora

Tomáš Sýkora (* 4. júla 1990, Bratislava) je slovenský profesionálny hokejový útočník. Syn bývalého hokejový útočníka Romana Sýkoru.
Kariéra.
Sýkora začal svoju hokejovú kariéru v v Banskej Bystrici a po niekoľkých úspešných juniorských sezónach získal v sezóne 2009/2010 cenu Dušana Pašeka za najlepšieho strelca juniorskej extraligy do 20 rokov.
V A-tíme debutoval v sezóne 2007/2008 za vtedy prvoligové Hc 05 Banská Bystrica. Svoj prvý extraligový zápas odohral roku 2008/2009 a neskôr sa presunul do tímu HK Orange 20. Po poslednej sezóne v domácom Hc05 Banská Bystrica podpísal zmluvu s HC Eaton Pardubice. Neskôr hosťoval na farme HC Eaton Pardubice v Hc Chrudim.
Po skúsenostiach z Česka sa vrátil do Slovenskej extraligy do MsHK Žilina, kde v sezóne 2011/12 vypadli v play-off s neskorším majstrom Slovenska HC Slovan Bratislava.
Reprezentácia.
V slovenskej reprezentácii odohral zápasy a turnaje U 16 , U 17 , U 18 , U 20 rokov.
V roku 2007/2008 absolvoval Majstrovstvá Sveta do 18 rokov v Ruskej Kazani.
Štatistiky/Članky.
http://www.eliteprospects.com/player.php?player=17749
http://www.webhokej24.sk/extraliga/rozhovory/tomas-sykora-sezona-v-cechach-mi-dala-obrovsky-vela
http://www.bystricoviny.sk/rozhovor/posezonna-patnast-otazovka-pre-tomasa-sykoru/
Patrik Ščibran

Patrik Ščibran (* 14. január 1975, Poprad) je slovenský hokejový obranca.
Klubový hokej.
Je známy z niekoľkoročného pôsobenia v Poprade. V sezóne 2004/05 hrával v nemeckom klube HC Rostock, pred ďalším ročníkom sa vrátil do slovenskej najvyššej súťaže a podpísal zmluvu s tímom HKm Zvolen, sezónu však ukončil v poľskom klube Cracovia Krakov. Ďalší ročník začal znovu vo Zvolene, 31. januára 2007 bol poslaný na hosťovanie do prvoligovej Banskej Bystrice. 
Reprezentácia.
V slovenskej reprezentácii odohral 3 zápasy, neskóroval.
Richard Šechný

Richard Šechný (* 19. október 1971, Prešov) je slovenský hokejový útočník, pôsobiaci v MHK Humenné, kde je hrajúci tréner. Vo svojich začiatkoch vynikal predovšetkým vo fyzickej hre, postupne sa vypracoval na technicky založeného hráča s vysokou bodovou produktivitou.
Klubový hokej.
S hokejom začínal v Michalovciach. V slovenskej extralige debutoval v HC Košice počas sezóny 1994/95. Počas jeho päťročného pôsobenia v Košiciach mužstvo vždy dosiahlo finálovú účasť, keď v prvých dvoch sezónach porazilo Duklu Trenčín a stalo sa majstrom Slovenska. Nasledujúce dve sezóny Košice prehrali vo finále – s Duklou Trenčín a Slovanom Bratislava, v ročníku 1998/99 získali ďalší majstrovský titul po finálovom víťazstve nad Slovanom.
Pred ročníkom 1999/00 prestúpil do HKm Zvolen, kde vytvoril produktívnu dvojicu s Jaroslavom Törökom. Po jeho príchode sa mužstvo
trikrát za sebou prebojovalo do finále, pričom v sezóne 2000/01 získalo premiérový majstrovský titul, keď porazilo vo finále Duklu Trenčín 3:1 na zápasy. 
Pred sezónou 2001/02 ho angažoval Neftechimik Nižnekamsk z ruskej superligy, po deviatich zápasoch sa vrátil do Zvolena, kde pôsobil ešte ďalšie tri roky. Ročník 2006/07 začal v poľskom klube Podhale Nowy Targ, odohral však len 4 ligové zápasy, v ktorých nebodoval a došlo k ukončeniu kontraktu. Následne uzavrel zmluvu s prvoligovým mužstvom MHK SkiPark Kežmarok. V tomto klube sa významnou mierou podieľal na vybojovaní titulu, čo znamenalo historický postup do najvyššej súťaže. Za toto mužstvo odohral aj premiérovú sezónu v extralige. 
Ďalšiu začal v HK Poprad, ale 12. októbra 2010 s ním vedenie rozviazalo zmluvu, po tom ako v zápase proti Kežmarku po spore s trénerom nenastúpil na druhú tretinu. Následne sa vráti do Kežmarku, kde v 33 zápasoch základnej časti dosiahol 45 bodov. Mužstvo však neudržalo extraligovú príslušnosť, keď v baráži prehralo s HK Spišská Nová Ves. Ročník 2009/10 odohral opäť v Poprade, nasledujúci pôsobil v HC ’05 Banská Bystrica. 
Pred sezónou 2011/12 podpísal zmluvu s prvoligovým klubom HK Dukla Michalovce na rok s opciou na ďalší. V jej priebehu odohral 18 zápasov za taliansky druholigový klub EV Bozen 84. V ďalších dvoch ročníkoch klub dosiahol účasť vo finále, v oboch prípadoch prehral s HC 46 Bardejov. Šechný je považovaný za najlepšieho hráča mužstva. V sezóne 2013/14 sa stal najproduktívnejším hráčom celej súťaže. Je tiež najstarším hokejistom, ktorý v tejto sezóne hral v extralige alebo 1. lige.
Reprezentácia.
Reprezentoval na MS B 1995 v Bratislave, ktoré Slovensko vyhralo a postúpilo do najvyššej kategórie. Zúčastnil sa aj MS 1999 (7. miesto) a na neúspešnej kvalifikačnej časti ZOH 2002 (13. miesto).
Spolu v slovenskej reprezentácii odohral 54 zápasov, strelil 10 gólov.
Štatistika na významných podujatiach.
"(štatistické údaje v článku sú z 1. júna 2014)"
Tomáš Šille

Tomáš Šille, (* 23. november 1969, Dunajská Streda) je maďarský reprezentant v ľadovom hokeji, pochádzajúci zo Slovenska. 
Klubový hokej.
Hrával za HC Slovan Bratislava, HK 36 Skalica, HC Dukla Senica, Alba Volán Székesféhérvar. Pred sezónou 2006/07 podpísal zmluvu znovu so Skalicou, začiatok ročníka vynechal pre zranenie členka.
V decembri 2008 prestúpil do rumunského mužstva HC Csíkszereda, ktoré hrá najvyššiu maďarskú súťaž, neskôr do NZ Stars Budapešť.
Reprezentácia.
V slovenskej reprezentácii odohral 2 zápasy, neskóroval. Po získaní maďarského občianstva je jednou z opôr maďarskej reprezentácie. Na MS 2008 1. divízie, kde Maďarsko postúpilo do najvyššej kategórie, bol najlepší na turnaji v hodnotení plusových bodov. Tréner Pat Cortina ho nominoval aj na MS 2009. V prvom zápase proti Slovensku strelil gól, Maďarsko prehralo 3:4.
Miroslav Šimonovič

Miroslav Šimonovič (* 10. august 1974, Poprad) je bývalý slovenský hokejový brankár. So slovenskou reprezentáciou v roku 2002 získal zlatú medailu na Majstrovstvách sveta v ľadovom hokeji. V roku 1999 vyhral majstrovský titul Slovenská hokejová extraliga s tímom HC Košice. V roku 1999, 2002 a 2003 sa stal súčasťou All-Star Teamu Slovenskej extraligy.
Klubový hokej.
Je odchovancom popradského hokeja. Debut v extralige zaznamenal v ročníku 1994/95. Pravidelne však začal v najvyššej súťaži chytať až v HC Košice (sezóna 1998/99). Ďalšie dva roky odohral znova v Poprade, potom ho angažoval český klub HC Plzeň. Prvé štyri stretnutia mu nevyšli a dostal sa do pozície tretieho brankára, ktorý ani necestoval na zápasy vonku. S vedením sa dohodol na predčasnom ukončení zmluvy a vrátil sa do Popradu, kde bol s percentuálnou úspešnosťou 93,4 oporou tímu. Po sezóne opäť podpísal kontrakt s Košicami, ďalšie dva roky pôsobil v MsHK Žilina. Ročníky 2005/06 a 2006/07 chytal za HKM Zvolen, v sezónach od roku 2007 po rok 2009 bol opäť hráčom svojho materského klubu HK Aquacity ŠKP Poprad. V sezóne 2010 - 2011 hral za HC'05 Banská Bystrica a od decembra 2011 je znova hráčom HK AutoFinance Poprad.
Reprezentácia.
V slovenskej reprezentácii odchytal 37 zápasov. Zúčastnil sa MS 1999 a MS 2002 (zlato) a reprezentoval aj na zimnej olympiáde 1998 v Nagane. 
Tréner Július Šupler ho nominoval na Škoda Cup 2007. Po stretnutí s Nemeckom (Slovensko prehralo 2:3 po samostatných nájazdoch) bol vyhlásený za najlepšieho hráča svojho tímu, odmietol však prevziať cenu, pretože sa domnieval, že si ju nezaslúžil.
Marcel Šimurda

Marcel Šimurda (* 1. december 1980, Humenné) je bývalý slovenský hokejový útočník.
Reprezentácia.
V slovenskom drese odohral do 22. marca 2006 4 zápasy, bez skórovania.
Ivan Stodola

MUDr. Ivan Stodola (* 10. marec 1888, Liptovský Mikuláš – † 26. marec 1977, Piešťany) bol slovenský lekár, dramatik a spisovateľ.
Životopis.
Narodil sa v rodine garbiarskeho majstra a mešťana a učiteľky. Vzdelanie získal v rodisku, Prešove, Kežmarku, neskôr medicínu na Budapeštianskej univerzite, pričom 4. ročník (1909) absolvoval na Berlínskej univerzite. Titul získal v roku 1912. Pracoval ako lekár v Liptovskom Mikuláši, počas 1. svetovej vojny slúžil ako vojenský lekár, po vojne sa opäť vrátil do Liptovského Mikuláša. V roku 1933 sa stal krajinským zdravotným inšpektorom, v rokoch 19381939 pracoval na Ministerstve zdravotníctva v Prahe, od roku 1951 pracoval v Bratislave v Štátnom zdravotníckom ústave. Ako funkcionár "Ligy proti tuberkulóze" sa stal zakladateľom preventívneho zdravotníctva na Slovensku, v rokoch 19251944 bol redaktorom časopisu "Boj o zdravie". V roku 1946 získal titul docenta sociálnej patológie.
V súčasnosti je na jeho počesť pomenovaná Liptovská nemocnica s poliklinikou MUDr. Ivana Stodolu v Liptovskom Mikuláši a ulica v Spišskej Novej Vsi a Piešťanoch.
Väznenie.
V roku 1951 bol komunistickým režimom protiprávne zatknutý. Po viac než roku ťažkej a krutej vyšetrovacej väzby bol odsúdený na osem rokov žalára za údajnú sabotáž a na konfiškáciu celého majetku. Podmienečne ho prepustili po dvoch rokoch, ktoré strávil v mnohých väzniciach v Česku i na Slovensku. O svojich zážitkoch z väzby napísal autobiografickú knihu "Smutné časy, smutný dom".
Po prepustení a vyriešení základných existenčných otázok sa presťahoval do Piešťan, kde od roku 1954 žil ako dôchodca. V roku 1967 mu bol udelený titul národný umelec. Pochovaný je na Národnom cintoríne v Martine.
Tvorba.
Už v detstve a tiež počas štúdií vyrastal v kultúrnom prostredí, kde sa často stretával s ochotníckym divadlom a zborovým spevom, čo ovplyvnilo i jeho vzťah k literatúre a neskôr i jeho vlastnú tvorbu. Písal najmä divadelné hry: komédie, tragédie a romantické historické hry. Jeho rozsiahle memoárové knihy tvoria žánrovo ucelené autobiografické rozprávanie o živote a spoločenských udalostiach. Jeho diela sa často uvádzali aj na divadelných scénach v Prahe či v zahraničí, ale tiež boli námetmi na rozhlasové relácie a televízne filmy.
René Školiak

René Školiak (* 28. január 1979, Liptovský Mikuláš) je bývalý slovenský hokejový útočník. Jeho brat Michal sa takisto venoval hokeju.
Klubový hokej.
Je odchovancom Liptovského Mikuláša, za tento klub hrával od sezóny 1996/97 v slovenskej extralige. V závere ročníka 2002/03 posilnil HC Slovan Bratislava, ďalší začal v materskom klube a znova ukončil v Slovane. V tomto mužstve začal aj sezónu 2004/05, dokončil ju v HK Dubnica. Nasledujúci ročník začal v klube HK 36 Skalica, jeho záver však strávil v Slovane. Pred ďalšou sezónou sa vrátil do Skalice a stal sa so 70 bodmi najproduktívnejším hráčom základnej časti extraligy. Jeho klub však následne vypadol vo štvrťfinále s HC Košice. Na drese nosí číslo 12. Po krachu klubu HK 36 Skalica v roku 2016 prestúpil do ŠHK 37 Piešťany, kde ale počas baráže s ním klub rozviazal kontrakt. Následne po konci sezóny ukončil aktívnu hráčsku kariéru.
Reprezentácia.
V slovenskej reprezentácii odohral 23 zápasov, strelil 1 gól.
"(štatistické údaje v článku sú z 12. marca 2007)"
Predseda Národnej rady Slovenskej republiky

Predseda Národnej rady Slovenskej republiky je druhá najvyššia ústavná funkcia po prezidentovi Slovenskej republiky. V súčasnosti je výkonom funkcie predsedu Národnej rady SR poverený podpredseda Peter Žiga (HLAS-SD). Jeho hlavnými úlohomi sú zvolávať a predsedať schôdzam Národnej rady Slovenskej republiky a podpisovanie ústavy a zákonov. Predseda prijíma sľub poslancov Národnej rady Slovenskej republiky a vyhlasuje voľby do Národnej rady Slovenskej republiky, voľbu prezidenta Slovenskej republiky a voľby do orgánov územnej samosprávy. 
Ak predseda nie je na zasadnutí parlamentu prítomný, môže poveriť vedením zasadania niektorého z podpredsedov. V čase zvolenia nového parlamentu, starý predseda vedie prvé zasadanie Národnej rady, kým nie je zvolený nový predseda. V tajných voľbách ho volí a odvoláva Národná rada Slovenskej republiky nadpolovičnou väčšinou všetkých poslancov.
V čase keď Slovensko nemá právoplatne zvoleného prezidenta alebo prezident nie je zo zdravotných dôvodov schopný vykonávať svoju funkciu, prechádzajú na predsedu národnej rady niektoré prezidentské právomoci napríklad právomoc menovať a odvolávať členov vlády.
Tibor Šagát

Prof. MUDr. Tibor Šagát, CSc. (* 17. december 1942, Čierny Balog) je slovenský lekár a politik. V roku 1994, a potom v rokoch 1998 až 2000 bol ministrom zdravotníctva.
Život.
Tibor Šagát absolvoval v roku 1966 Fakultu detského lekárstva Karlovej univerzity v Prahe. V tom istom roku nastúpil do Nemocnice s poliklinikou v Brezne ako sekundárny lekár na detskom oddelení. V období 19671969 pracoval na Obvodnom zdravotnom stredisku v Polomke ako obvodný detský lekár. Medzi rokmi 19691971 na Klinike anesteziológie a resuscitácie Nemocnice s poliklinikou akademika Ladislava Dérera v Bratislave ako sekundárny lekár.
V období rokov 19711987 pôsobil ako odborný asistent na Katedre pediatrie Inštitútu pre ďalšie vzdelávanie lekárov a farmaceutov.
V roku 1980 obhájil kandidátsku dizertačnú prácu a získal titul CSc. a v 1985 bol vymenovaný za docenta v odbore pediatria.
Od 1987 bol primárom Detskej kliniky na Ústave národného zdravia hlavného mesta Bratislavy. Od októbra 1988 až do jún 1993 bol riaditeľom Nemocnice s poliklinikou akademika Ladislava Dérera v Bratislave, potom bol primárom Detskej kliniky tejto nemocnice. Od roku 2002 bol prednostom Detskej kliniky anesteziológie a intenzívnej medicíny Detskej fakultnej nemocnice s poliklinikou v Bratislave. Momentálne je dekanom Lekárskej fakulty SZU v Bratislave. 
Tibor Šagát je ženatý s PhDr. Andreou Šagátovou, PhD. (Katedra ošetrovateľstva, FOaZOŠ SZU) a má dve deti.
Politická činnosť.
Vo zvyšku volebného obdobia do septembra 2002 zostal poslancom NR SR.
Dielo.
Tibor Šagát je autor viacerých učebníc o pediatrii. V roku 2007 vydal s kolektívom autorov aktualizovanú a doplnenú učebnicu Pediatria.
Miroslav Škovira

Miroslav Škovira (* 7. november 1973, Levoča) je slovenský hokejový útočník.
Klubový hokej.
Hoci je Škovira rodákom z Levoče, považuje sa za odchovanca Popradu. Tu s menšími prerušeniami prežil väčšiu časť svojej doterajšej kariéry. Premiérovo pôsobil v zahraničí v sezóne 1995/96 v drese Třinca, z ktorého sa však po nezhodách s trénerom Hadamczikom spolu s Arne Krotákom vrátil na Slovensko. 
Prvé extraligové finále zažil v sezóne 2002/03 s HC Košice, ďalší ročník okúsil účinkovanie v najvyššej anglickej hokejovej súťaži, no pre rozpory s trénerom mužstvo Manchesteru opustil v decembri 2003. V januári 2004 pomáhal domovskému Popradu so záchranárskymi prácami, na play-off opäť posilnil Košice.
V sezóne 2005/06 prispel k druhému miestu HK Aquacity ŠKP v extralige. V tomto mužstve hral aj v nasledujúcom roku, no v januári 2007 prezident klubu Anton Danko oznámil, že s ním už nepočíta (napriek tomu, že bol štvrtým najlepšie nahrávajúcim hráčom súťaže a druhým v bodovom priemere na zápas). 1. februára podpísal kontrakt s klubom nemeckej DEL Krefeld Pinguins. V ročníku 2007/08 hrávl za extraligového nováčika MHK SkiPark Kežmarok. V sezóne 2010/11 hrá opäť za HK ŠKP Poprad
Reprezentácia.
V slovenskej reprezentácii odohral 13 zápasov, strelil 2 góly.
"(štatistické údaje v článku sú z 18. apríla 2007)"
Peter Šlamiar

Peter Šlamiar (* 26. február 1977) je slovenský hokejový útočník.
Klubový hokej.
S hokejom začínal v HKm Zvolen. V roku 1995 bol draftovaný klubom New York Rangers v 6. kole zo 143. miesta. V zámorí však pôsobil len v juniorskej súťaži QMJHL. Po návrate do Európy hrával v Spišskej Novej Vsi, nemeckej regionálnej súťaži, Nitre a materskom Zvolene. Od ročníka 2005/06 pôsobí v slovinskom klube HK Slavija Ľubľana, s ktorým v nasledujúcej sezóne dosiahol finále Interligy.
Reprezentácia.
V slovenskej reprezentácii odohral 2 zápasy, neskóroval.
Miroslav Šmidriak

Miroslav Šmidriak (* 11. december 1971) je bývalý slovenský hokejový obranca. Meria 185 cm, váži 81 kg (2006).
Klubový hokej.
Je známy predovšetkým z pôsobenia v klube HK Dynamax Nitra, kde hráva aj vsezóne 2006/07. Predtým pôsobil aj v Martine, Dukle Trenčín, Rakúsku a Francúzsku.
Reprezentácia.
V slovenskom drese odohral 19 zápasov, strelil 1 gól.
"(štatistické údaje v článku sú z 9. októbra 2006)"
Gabriel Spilar

Gabriel Spilar, pôvodne Gabriel Špilár (* 15. december 1980) je slovenský hokejový útočník.
Klubový hokej.
S hokejom začínal v rodnom meste. v mužstve HC Košice, po odohraní troch extraligových sezón ho angažovala HC Sparta Praha. Ročník 2004/05 začal v Slovane Bratislava, počas neho sa vrátil do Košíc. Nasledujúcu sezónu bol najprv hráčom ďalšieho českého extraligového mužstva HC Zlín, v jej priebehu prestúpil do MsHK Žilina, s klubom získal prekvapivý majstrovský titul. Po ďalších dvoch rokoch v HC Košice uzavrel kontrakt s kazašským mužstvom Barys Astana (KHL), v základnej časti strelil 5 gólov a zaznamenal 2 asistencie. Vedenie s ním nepredĺžilo zmluvu, kontaktoval ho manažér Žiliny Roman Kontšek a sezónu 2009/10 začal opäť v MsHK Žilina. 18. januára 2010 prestúpil do klubu fínskej SM-liigy Espo Blues, kde sa stal spoluhráčom Branislava Mezeia. V ďalšom ročníku pôsobil v HK Nitra, nasledujúci začal v kazašskom mužstve Kazzinc-Torpedo, v jeho priebehu prestúpil do HC Košice. Mužstvo sa prebojovalo do finále play-off, kde prehralo so Slovanom Bratislava. V sezóne 2012/13 pokračoval v Košiciach, mužstvo dosiahlo ďalšiu finálovú účasť, keď prehralo s HKm Zvolen.
Klubová štatistika.
2013/2014 HC Košice
Reprezentácia.
V slovenskej reprezentácii odohral 20 zápasov, strelil 6 gólov.
Osobný život.
V auguste 2009 sa oženil s priateľkou Petrou Šedivou. V tom istom roku si zmenil pôvodné priezvisko Špilár na Spilar, dôvodom boli smutné spomienky na otčima, od ktorého sa chcel odlíšiť.
Hygieia (bohyňa)

Hygieia alebo Hygeia alebo zriedkavo Hygiea (po grécky Υγιεία - Hygieia alebo Υγεία - Hygeia - zdravie; lat. Hygia, Salus) je starogrécka bohyňa čistoty a zdravia. V starorímskej mytológii jej zodpovedá Salus.
Je dcérou Asklepia. Považuje sa za patrónku lekárnikov. Z jej mena pochádza moderné slovo hygiena. Jej sestra Panakeia je bohyňa lekárstva a čarodejníctva. 
Zobrazuje sa s miskou a hadom, alebo s rohom plným ovocia. Hippokratova prísaha sa začína prísahou (aj) na Hygieiu.
Miroslav Štefanka

Miroslav Štefanka (* 23. september 1973, Nitra) je bývalý slovenský hokejový útočník, starší brat Juraja Štefanku.
Klubový hokej.
S hokejom začínal v HK Nitra, extraligový debut zaznamenal v sezóne 1993/94, keď odohral 17 zápasov. Ročník 1999/00 hral za HC Slovan Bratislava (viac v B-mužstve), ďalšie dve sezóny pôsobil znova v Nitre (v prvej posilnil na sedem zápasov HC Liberec).
Ročník 2002/03 začal v Slovane, dokončil v HK Poprad, v priebehu nasledujúcej podpísal kontrakt s juhokórejským mužstvom Hana Ice Hockey Club Soul hrajúcim Ázijskú hokejovú ligu. Od ďalšieho ročníka hrával znova v Nitre, v sezóne 2005/06 dosiahol klub semifinálovú účasť, čo bolo najlepšie umiestnenie v histórii.
Ročník 2008/09 odohral v rumunskom klube HC Csíkszereda. Ďalšie tri sezóny pôsobil opäť v Nitre (posledné dve v pozícii kapitána). Medzi rokmi 2012 až 2015 hral za HC Mikron Nové Zámky v rámci maďarskej MOL ligy. Po sezóne 2014/15 ukončil hráčsku kariéru.
Klubová štatistika.
"(štatistické údaje v článku sú z 30. septembra 2013)"
Reprezentácia.
V slovenskej reprezentácii odohral 2 zápasy, neskóroval.